Tore Nordseth

Tore Nordseth (født 14. februar 1966 i Trondheim) er en norsk politiker (Ap).

Sitt politiske arbeid begynte han i AUF, der han tilhørte kretsen rundt Trond Giske. Nordseth var leder i Trondheim AUF 1990–1991, fylkessekretær for LO og AUF i Nord- og Sør-Trøndelag 1990–1992, medlem av Trondheim bystyre 1992–1995 og leder i Trondheim Arbeiderparti 1998–2000. 

Nordseth var ansatt som fylkessekretær i Sør-Trøndelag Arbeiderparti 1992–1997 og daglig leder i Arbeidernes Økonomiske Fellesorganisasjon (Folkets Hus i Trondheim) 1997–2006. I 2006 ble han igjen fylkessekretær i Sør-Trøndelag Arbeiderparti (senere fylkessekretær i Trøndelag Arbeiderparti).

Han var vararepresentant til Stortinget fra Sør-Trøndelag 1997–2005, og møtte fast for statsråd Trond Giske 2000–2001. Nordseth var medlem av Stortingets forsvarskomité.

Han gikk Trondheim katedralskole. Han har studert informatikk, bedriftsøkonomi og sosialøkonomi.

Tore Nordseth giftet seg i 2002 med Arbeiderparti-politiker Rita Ottervik.

 Referanser 

 Eksterne lenker 


Kategori:Stortingsrepresentanter fra Ap
Kategori:Stortingsrepresentanter for Sør-Trøndelag
Kategori:Stortingsrepresentanter 1997–2001
Kategori:Ap-politikere i Sør-Trøndelag
Kategori:Lokalpolitikere i Trondheim
Kategori:Tillitsvalgte i AUF
Kategori:Alumni fra Trondheim katedralskole
Kategori:Personer fra Trondheim kommune